**แผนการจัดการเรียนรู้ที่ ๑**

**หน่วยการเรียนรู้ที่** ๘ โคลงสุภาษิต พระราชนิพนธ์รัชกาลที่ ๕ **เรื่อง** โคลงสุภาษิต พระราชนิพนธ์รัชกาลที่ ๕

**วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๒ **เวลา**  ๕ ชั่วโมง/๒๕๐ นาที **ผู้สอน**  อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

ท ๑.๑ ม.๒/๑ อ่านออกเสียงบทร้อยแก้ว และบทร้อยกรองได้ถูกต้อง

ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

ท ๑.๑ ม.๒/๓ เขียนแผนผังความคิดเพื่อแสดงความเข้าใจในบทเรียนต่างๆ ที่อ่าน

ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น

ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน พร้อมยกเหตุผลประกอบ

ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน

ท ๕.๑ ม.๒/๔ สรุปความรู้และข้อคิดจากการอ่าน ไปประยุกต์ใช้ในชีวิตจริง

**จุดประสงค์การเรียนรู้**

๑. นักเรียนสามารถอธิบายความเป็นมา ประวัติผู้แต่ง และลักษณะคำประพันธ์ของเรื่องโคลงสุภาษิต พระราชนิพนธ์รัชกาลที่ ๕ ได้

๒. นักเรียนสามารถตีความ และแปลความจากบทประพันธ์ได้

๓. นักเรียนสามารถสรุปเนื้อหาจากเรื่องโคลงสุภาษิต พระราชนิพนธ์รัชกาลที่ ๕ ได้

๔. นักเรียนสามารถสรุปความรู้และข้อคิดจากวรรณคดีเรื่องโคลงสุภาษิต พระราชนิพนธ์รัชกาลที่ ๕ได้

๕. นักเรียนสามารถวิเคราะห์คุณค่าจากวรรณคดีเรื่องโคลงสุภาษิต พระราชนิพนธ์รัชกาลที่ ๕ ได้

๖. นักเรียนสามารถระบุแนวทางการนำความรู้และข้อคิด จากวรรณคดีเรื่องโคลงสุภาษิต พระราชนิพนธ์รัชกาลที่ ๕ ไปประยุกต์ใช้ในชีวิตจริงได้

๗. เขียนแผนผังความคิดสรุปเรื่องและวิเคราะห์คุณค่าจากวรรณคดีเรื่องโคลงสุภาษิต พระราชนิพนธ์รัชกาลที่ ๕ ได้

**สาระสำคัญ**  วรรณคดีเรื่องโคลงสุภาษิต พระราชนิพนธ์รัชกาลที่ ๕ เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว ท่านได้ทรงพระราชนิพนธ์ในโอกาสต่างๆ เพื่อเป็นเครื่องเตือนใจให้พสกนิกร ประพฤติปฏิบัติตนเป็นคนดี มีคุณธรรม เมตตา กรุณา ซื่อสัตย์สุจริต และทรงแสดงสั่งสอนประชาชน ให้รู้จักหลักการดำเนินชีวิต

**สาระการเรียนรู้**

๑. วรรณคดีเรื่องโคลงสุภาษิต พระราชนิพนธ์รัชกาลที่ ๕

๒. การแปลความจากบทประพันธ์

๓. คุณค่าและข้อคิดจากวรรณคดีเรื่องโคลงสุภาษิต พระราชนิพนธ์รัชกาลที่ ๕

**คุณลักษณะอันพึงประสงค์** ๑. มีวินัย

๒. ใฝ่เรียนรู้

๓. มุ่งมั่นในการทำงาน

๔. รักความเป็นไทย

**สมรรถนสำคัญ** ๑. ความสามารถในการสื่อสาร

๒. ความสามารถในการคิด

๓. ความสามารถในการแก้ปัญหา

**กิจกรรมการเรียนรู้**

**ชั่วโมงที่ ๑ – ๒**

กิจกรรมนำเข้าสู่บทเรียน

๑.นักเรียนดูโคลงสี่สุภาพที่ครูนำมาเป็นตัวอย่างแล้วนักเรียนบอกใจความสำคัญของโคลงนั้น พร้อมแสดงข้อคิดและสามารถนำไปปรับใช้ในชีวิตประจำวันได้อย่างไร

เหินห่างโมหะร้อน ริษยา

สละส่อเสียดมารษา ใส่ร้าย

คำหยาบจาบจ้วงอา- ฆาตขู่ เข็ญเฮย

ไปหมิ่นนินทาป้าย โทษให้ผู้ใด ฯ

พาทีมีสติรั้ง รอคิด

รอบคอบชอบแลผิด ก่อนพร้อง

คำพูดพ่างลิขิต เขียนร่าง เรียงแฮ

ฟังเพราะเสนาะต้อง โสตทั้งห่างภัย ฯ

๒.ครูแจ้งวัตถุประสงค์การสอน และเชื่อมโยงเข้าสู่เนื้อหาโคลงสุภาษิต พระราชนิพนธ์รัชกาลที่ ๕ ได้แก่การศึกษาประวัติผู้แต่ง จุดประสงค์ในการแต่ง และลักษณะคำประพันธ์ที่ใช้

๓.นักเรียนแบ่งกลุ่มออกเป็น ๓ กลุ่มโดยแบ่งตามที่นั่งของนักเรียน จากนั้นครูมอบหมายให้แต่ละกลุ่มแปลบทประพันธ์ ดังนี้ กลุ่ม ๑ แปลบทประพันธ์โคลงสุภาษิตโสฬสไตรยางค์ กลุ่มที่ ๒ แปลบทประพันธ์โคลงสุภาษิตนฤทุมนาการ กลุ่มที่ ๓ แปลบทประพันธ์โคลงสุภาษิตอิศปปกรณำ

กิจกรรมพัฒนาผู้เรียน

๔.ครูบรรยายความรู้วรรณคดีเรื่องโคลงสุภาษิต พระราชนิพนธ์รัชกาลที่ ๕ ในส่วนของเรื่องโคลงสุภาษิตโสฬสไตรยางค์ ได้แก่ ที่มาของโคลงสุภาษิตโสฬสไตรยางค์ เนื้อหาโดยย่อ และการแปลบทประพันธ์ จากสื่อ powerpoint เรื่องโคลงสุภาษิต พระราชนิพนธ์รัชกาลที่ ๕

๕.นักเรียนออกมานำเสนอการแปลบทประพันธ์ตามกลุ่มที่ได้รับมอบหมาย(โคลงสุภาษิตโสฬสไตรยางค์) โดยอ่านบทโคลง นำเสนอคำศัพท์น่ารู้ และทำการแปลบทประพันธ์

๖.นักเรียนและครูร่วมกันอภิปรายถึงคุณค่าของวรรณคดีเรื่องโคลงสุภาษิตโสฬสไตรยางค์ ในประเด็นต่างๆ เช่น วรรณคดีเรื่องโคลงสุภาษิตโสฬสไตรยางค์ มีคุณค่าทางด้านวรรณศิลป์อย่างไรบ้าง มีคุณค่าในด้านเนื้อหาอย่างไร ให้ข้อคิดอะไรบ้าง

๗.นักเรียนจดบันทึกความรู้ที่ได้รับจากเรียนเรื่องโคลงสุภาษิต พระราชนิพนธ์รัชกาลที่ ๕ ลงสมุดจดบันทึก

กิจกรรมรวบยอด

๘.นักเรียนและครูร่วมกันสรุปความรู้เรื่องโคลงสุภาษิตโสฬสไตรยางค์ และซักถามข้อสงสัย

**ชั่วโมงที่ ๓ – ๔**

กิจกรรมนำเข้าสู่บทเรียน

๑.นักเรียนทบทวนความรู้เกี่ยวกับความรู้ทั่วไปเรื่องโคลงสุภาษิตโสฬสไตรยางค์

กิจกรรมพัฒนาผู้เรียน

๒.ครูบรรยายความรู้วรรณคดีเรื่องโคลงสุภาษิตนฤทุมนาการ ได้แก่ ที่มาของโคลงสุภาษิตนฤทุมนาการ เนื้อหาโดยย่อ และการแปลบทประพันธ์ จากสื่อ powerpoint เรื่องโคลงสุภาษิต พระราชนิพนธ์รัชกาลที่ ๕

๓.นักเรียนออกมานำเสนอการแปลบทประพันธ์ตามกลุ่มที่ได้รับมอบหมาย(โคลงสุภาษิตนฤทุมนาการ) โดยอ่านบทโคลง นำเสนอคำศัพท์น่ารู้ และทำการแปลบทประพันธ์

๔.นักเรียนและครูร่วมกันอภิปรายถึงคุณค่าของวรรณคดีเรื่องโคลงสุภาษิตนฤทุมนาการ ในประเด็นต่างๆ เช่น วรรณคดีเรื่องโคลงสุภาษิตนฤทุมนาการ มีคุณค่าทางด้านวรรณศิลป์อย่างไรบ้าง มีคุณค่าในด้านเนื้อหาอย่างไร ให้ข้อคิดอะไรบ้าง

๕.นักเรียนจดบันทึกความรู้ที่ได้รับจากเรียนเรื่องโคลงสุภาษิตนฤทุมนาการลงสมุดจดบันทึก

กิจกรรมรวบยอด

๖.นักเรียนและครูร่วมกันสรุปความรู้เรื่องโคลงสุภาษิตนฤทุมนาการ และซักถามข้อสงสัย

**ชั่วโมงที่ ๕**

กิจกรรมนำเข้าสู่บทเรียน

๑.นักเรียนทบทวนความรู้เกี่ยวกับโคลงสุภาษิตโสฬสไตรยางค์และโคลงสุภาษิตนฤทุมนาการ

กิจกรรมพัฒนาผู้เรียน

๒.ครูบรรยายความรู้วรรณคดีเรื่องโคลงสุภาษิตอิศปปกรณำได้แก่ ที่มาของโคลงสุภาษิตอิศปปกรณำ เนื้อหาโดยย่อ และการแปลบทประพันธ์ จากสื่อ powerpoint เรื่องโคลงสุภาษิต พระราชนิพนธ์รัชกาลที่ ๕

๓.นักเรียนออกมานำเสนอการแปลบทประพันธ์ตามกลุ่มที่ได้รับมอบหมาย(โคลงสุภาษิตอิศปปกรณำ) โดยอ่านบทโคลง นำเสนอคำศัพท์น่ารู้ และทำการแปลบทประพันธ์

๔.นักเรียนและครูร่วมกันอภิปรายถึงคุณค่าของวรรณคดีเรื่องโคลงสุภาษิตอิศปปกรณำในประเด็นต่างๆ เช่น วรรณคดีเรื่องโคลงสุภาษิตอิศปปกรณำมีคุณค่าทางด้านวรรณศิลป์อย่างไรบ้าง มีคุณค่าในด้านเนื้อหาอย่างไร ให้ข้อคิดอะไรบ้าง

๕.นักเรียนจดบันทึกความรู้ที่ได้รับจากเรียนเรื่องโคลงสุภาษิตอิศปปกรณำลงสมุดจดบันทึก

๖.นักเรียนเล่นกิจกรรม “ประชันสมองประลองความไว” โดยเป็นกิจกรรมตอบคำถามจากสื่อ Kahoot นักเรียนที่ตอบคำถามได้ลำดับที่ ๑, ๒ และ ๓ จะได้รับรางวัล

๗.นักเรียนทำกิจกรรมท้ายบทเรียนโดยให้คัดลอกโคลงสุภาษิตในตอนที่ตนชื่นชอบจำนวน ๒ บท จากนั้นให้หาคำศัพท์น่ารู้ แปลความ และบอกข้อคิดที่สามารถนำไปใช้ในชีวิตประจำวันได้จากโคลงที่เลือกมา และทำผังความคิดสรุปคุณค่าข้อคิดเรื่องโคลงสุภาษิต พระราชนิพนธ์รัชกาลที่ ๕ (ทั้ง ๓ เรื่อง) ลงในสมุดจดบันทึก

กิจกรรมรวบยอด

๘.ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องโคลงสุภาษิต พระราชนิพนธ์รัชกาลที่ ๕

**สื่อการเรียนรู้**

๑. Powerpoint เรื่องโคลงสุภาษิต พระราชนิพนธ์รัชกาลที่ ๕

๒. หนังสือวรรณคดีวิจักษ์ ม.๒

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  วรรณคดีเรื่องโคลงสุภาษิต พระราชนิพนธ์รัชกาลที่ ๕ เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว ท่านได้ทรงพระราชนิพนธ์ในโอกาสต่างๆ เพื่อเป็นเครื่องเตือนใจให้พสกนิกร ประพฤติปฏิบัติตนเป็นคนดี มีคุณธรรม เมตตา กรุณา ซื่อสัตย์สุจริต และทรงแสดงสั่งสอนประชาชน ให้รู้จักหลักการดำเนินชีวิต | สมุดจดบันทึกกิจกรรมท้ายบทเรียน | เกณฑ์การประเมินแบบประเมินสมุดจดบันทึก | ร้อยละ ๖๐ ผ่านเกณฑ์ |

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **ตัวชี้วัด**  ท ๑.๑ ม.๒/๑ อ่านออกเสียงบทร้อยแก้ว และบทร้อยกรองได้ถูกต้อง  ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน  ท ๑.๑ ม.๒/๓ เขียนแผนผังความคิดเพื่อแสดงความเข้าใจในบทเรียนต่างๆ ที่อ่าน  ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น  ท ๕.๑ ม.๒/๒ วิเคราะห์และวิจารณ์วรรณคดีวรรณกรรม และวรรณกรรมท้องถิ่นที่อ่าน พร้อมยกเหตุผลประกอบ  ท ๕.๑ ม.๒/๓ อธิบายคุณค่าของวรรณคดี และวรรณกรรมที่อ่าน  ท ๕.๑ ม.๒/๔ สรุปความรู้และข้อคิดจากการอ่าน ไปประยุกต์ใช้ในชีวิตจริง | สมุดจดบันทึกกิจกรรมท้ายบทเรียน | เกณฑ์การประเมินแบบประเมินสมุดจดบันทึก | ร้อยละ ๖๐ ผ่านเกณฑ์ |
| **คุณลักษณะอันพึงประสงค์** มีวินัย  รักความเป็นไทย | สมุดจดบันทึกกิจกรรมท้ายบทเรียน | แบบประเมินคุณลักษณะอันพึงประสงค์ | ร้อยละ ๖๐ ผ่านเกณฑ์ |
| **สมรรถนะ**  ความสามารถในการสื่อสาร  ความสามารถในการคิด | สมุดจดบันทึกกิจกรรมท้ายบทเรียน | แบบประเมินสมรรถนะสำคัญของผู้เรียน | ร้อยละ ๖๐ ผ่านเกณฑ์ |

ลงชื่อ..................................................ผู้สอน

(นางสาวจารุวัลย์ พิมผนวช)

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

ลงชื่อ...................................................ผู้สอน

(นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

..........................................................................................................................................................................................................................................................................

ลงชื่อ................................................................

(อ.ดร.บักลักษณ์ เพชรงาม)

หัวหน้ากลุ่มสาระการเรียนรู้วิชาภาษาไทย

**เกณฑ์การประเมินแบบประเมินสมุดจดบันทึก**

|  |  |  |  |
| --- | --- | --- | --- |
| **รายการประเมิน** | **คำอธิบายระดับคุณภาพ/ ระดับคะแนน** | | |
| **ดี (๓)** | **ปานกลาง (๒)** | **ปรับปรุง (๑)** |
| ๑. เนื้อหา | เนื้อหาที่แปลมีความถูกต้อง ครบถ้วน แปลความได้อย่างชัดเจน และมีศัพท์ยากมากกว่า ๕ คำขึ้นไป | เนื้อหาที่แปลมีความถูกต้อง แปลความได้อย่างชัดเจน แต่ขาดเนื้อความบางส่วน และมีศัพท์ยากมากกว่า ๓ - ๕ คำ | เนื้อหาที่แปลมีความไม่ถูกต้อง แปลความได้ไม่ชัดเจน และมีศัพท์ยากต่ำกว่า ๓ คำ |
| ๒. ความเรียบร้อย | การทำงานมีความเรียบร้อย เขียนหนังสือชัดเจน เขียนคำได้ถูกต้อง | การทำงานมีความเรียบร้อย เขียนหนังสือไม่ชัดเจน เช่น เขียนตัวเล็ก เขียนลายมือไม่สวย เขียนคำได้ถูกต้อง | การทำงานมีขาดความเรียบร้อย เขียนหนังสือไม่ชัดเจน เช่น เขียนตัวเล็ก เขียนลายมือไม่สวย เขียนสะกดคำผิด |
| ๓. การทำผังความคิด | มีการเขียนความคิดหลักไว้กลางหน้ากระดาษ และความคิดรองย่อยออกมาอย่างชัดเจน นำเสนอข้อมูลได้ถูกต้อง มีการลำดับข้อมูล และมีการตกแต่งสวยงาม | มีการเขียนความคิดหลักไว้กลางหน้ากระดาษ และความคิดรองย่อยออกมาอย่างชัดเจน นำเสนอข้อมูลได้ถูกต้อง ขาดการลำดับข้อมูล และไม่ตกแต่งแผนผังความคิด | ไม่เขียนความคิดหลักไว้กลางหน้ากระดาษ และความคิดรองย่อยออกมา ผิดหลักการสร้างผังความคิด นำเสนอข้อมูลไม่ถูกต้อง ขาดการลำดับข้อมูล และไม่ตกแต่งตกแต่งชิ้นงาน |

**เกณฑ์การประเมินคุณภาพ**

๗ – ๙ คะแนน ดี

๔ – ๖ คะแนน พอใช้

๑ – ๓ คะแนน ปรับปรุง